Vermiste 22-jarige dood aangetrefArgieffoto. Foto: NSRI Die liggaam van ŉ 22-jarige man van St Lucia in KwaZulu-Natal is Dinsdag gevind nadat hy Maandagmiddag vermis geraak het toe hy gaan swem het. Craig Lambinon, ŉ woordvoerder van die Nasionale Seereddingsinstituut (NSRI), sê die man het Maandag omstreeks 16:30 in middellyf-diepte water gestaan toe hy deur ŉ sterk seestroom meegesleur is. “Verskeie reddingswerkers het ŉ soektog na die man van stapel gestuur. Toe die helikopter by die toneel opdaag, was daar geen teken van die man nie. Die soektog is later die aand weens swak lig gestaak en is Dinsdagoggend met eerste lig weer hervat. Die man se liggaam het op die strand uitgespoel,” het Lambinon gesê.